**Ministru kabineta rīkojuma projekta** **„** **Par valstij dividendēs izmaksājamo sabiedrības ar ierobežotu atbildību „Standartizācijas, akreditācijas un metroloģijas centrs” peļņas daļu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2017.gadam” 43.pants.Publiskas personas kapitāla daļu un kapitālsabiedrību pārvaldības likuma 28.panta ceturtā daļa.Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – MK noteikumi Nr.806) 14.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrība ar ierobežotu atbildību „Standartizācijas, akreditācijas un metroloģijas centrs” (turpmāk – SAMC) ir 100% valsts kapitālsabiedrība, kas veic valsts deleģētos uzdevumus atbilstoši Standartizācijas likumā un likumā „Par atbilstības novērtēšanu” noteiktajam pilnvarojumam.SAMC 2016.gadu ir noslēgusi ar 31 953 euro peļņu. Saskaņā ar likuma „Par valsts budžetu 2017.gadam” 43.pantu un likuma „Par vidēja termiņa budžeta ietvaru 2017., 2018. un 2019.gadam” 19.panta pirmo daļu minimālo dividendēs izmaksājamo peļņas daļu par 2016.pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 85 procentu apmērā no attiecīgās kapitālsabiedrības tīrās peļņas. Ievērojot iepriekš minēto, kapitālsabiedrībai par 2016.pārskata gadu būtu jāieskaita valsts budžetā dividendes 27 160 euroapmērā.SAMC 2017.gada 27.aprīļa kārtējā dalībnieku sapulce (prot. Nr. 1) apstiprināja SAMC 2016.gada pārskatu, pieņemot zināšanai, ka SAMC 2016.gadu noslēdza ar peļņu 31 953 euro apmērā, kura gūta pārvērtējot kapitālsabiedrības ilgtermiņa ieguldījumus. SAMC valde ierosina 2016.gada peļņu 31 953 euro apmērā saglabāt kapitālsabiedrības rīcībā.Dalībnieku sapulcei lemjot par dividendēs izmaksājamo peļņas daļu ir jāievēro MK noteikumos Nr.806 noteiktā kārtība, kas nosaka, ka gadījumā, ja priekšlikums par dividendēs izmaksājamo peļņas daļu atšķiras no vidēja termiņa darbības stratēģijā noteiktā vai citos tiesību aktos noteiktā (šajā gadījumā likuma “Par valsts budžetu 2017.gadam” 43.pantā noteiktā), tad valsts kapitāla daļu turētājam priekšlikums par dividendēs izmaksājamo peļņas daļu ir jāiesniedz Finanšu ministrijai un koordinācijas institūcijai (Pārresoru koordinācijas centram) kopā ar attiecīgu pamatojumu. Ņemot vērā minēto, SAMC 2017.gada 27.aprīļa kārtējā dalībnieku sapulcē lēmums par SAMC 2016.gada peļņas sadali tika atlikts. Tālāk tekstā sniedzam SAMC 2016.gada peļņas izveides skaidrojumu.SAMC līdz 2015.gada 31.decembrim veica tam deleģētos likumā “Par mērījumu vienotību” nacionālās metroloģijas institūcijas uzdevumus. Atbilstoši Ministru kabineta 2015.gada 8.decembra noteikumiem Nr.689 “Grozījums Ministru kabineta 2014.gada 7.janvāra noteikumos Nr.3 “Noteikumi par nacionālo metroloģijas institūciju”” sākot ar 2016.gada 1.janvāri nacionālās metroloģijas institūcijas uzdevumu izpildes pienākums tika nodots sabiedrībai ar ierobežotu atbildību “Latvijas nacionālais metroloģijas centrs” (turpmāk - LNMC). Šobrīd LNMC veic nacionālās metroloģijas institūcijas funkcijas un uzdevumus saskaņā ar likuma “Par mērījumu vienotību” 14.panta pirmo daļu un Ministru kabineta 2014.gada 7.janvāra noteikumu Nr.3 “Noteikumi par nacionālo metroloģijas institūciju” otro punktu. Mērvienību etaloni un tehnoloģiskās iekārtas, kuras tika izmantotas tikai un vienīgi nacionālās metroloģijas institūcijas funkciju un uzdevumu veikšanai līdz 2015.gada 31.decembrim tika uzskaitītas SAMC bilancē ilgtermiņa ieguldījumu sastāvā. Pamatojoties uz Ministru kabineta 2011.gada 21.jūnija noteikumiem Nr. 488 “Gada pārskatu likuma piemērošanas noteikumi” 59.punktu SAMC 2015.gada oktobrī veica Tehnoloģisko iekārtu pamatlīdzekļu (tajā skaitā Latvijas nacionālo etalonu un etalonu komplektu) grupas novērtēšanu atbilstoši patiesajai vērtībai, kā rezultātā tika veikti šādi grāmatojumi: * Debets “Tehnoloģiskās iekārtas” 187 859 euro;
* Kredīts “Ilgtermiņa ieguldījumu pārvērtēšanas rezerve” 187 859 euro.

Ministru kabinets 2015. gada 25.augusta sēdē (prot.Nr.41 34.§, 3.)konceptuāli atbalstīja Ekonomikas ministrijas informatīvajā ziņojumā “Par priekšlikumu sniegšanu par turpmāko rīcību saistībā ar SIA "Latvijas nacionālais metroloģijas centrs" atsavināšanu” minēto priekšlikumu likuma "Par mērījumu vienotību" 14.pantā noteikto nacionālajai metroloģijas institūcijai īstenojamo valsts pārvaldes uzdevumu metroloģijas jomā turpmāku deleģēšanu LNMC.Līdz ar to 2016. gada 11.martā Latvijas nacionālie etaloni un etalonu komplekti tika nodoti Ekonomikas ministrijas bilancē, tos izslēdzot no SAMC bilances, samazinot SAMC pamatkapitālu, dzēšot kapitāla daļu skaitu un attiecīgi to izmaksājot ar mantu 148 670 euro, kā tika paredzēts pamatkapitāla samazināšanas noteikumos *(SAMC 2015.gada 8.decembra ārkārtas dalībnieku sapulcē tika pieņemts lēmums samazināt SAMC pamatkapitālu par 148 670 euro, dzēšot daļas un veicot dalībniekam izmaksu ar attiecīgu mantu, kā arī tika apstiprināti SAMC pamatkapitāla samazināšanas noteikumi)*. 2016.gada 17.aprīlī deleģēto valsts pārvaldes uzdevumu izpildes nodrošināšanai, tika veikta mantas bezatlīdzības nodošana no SAMC bilances uz Ekonomikas ministrijas bilanci 120 347 euro apmērā un attiecīgi ilgtermiņa ieguldījumu pārvērtēšanas rezerve atzīta ieņēmumos par summu 71 374 euro, kas arī veido SAMC 2016.gada peļņu 31 953 euro apmērā. Pie nosacījuma, ja 2015.gadā netiktu veikta ilgtermiņa ieguldījumu pārvērtēšana patiesajā vērtībā un 2016.gadā izslēgti no SAMC bilances, tad saimnieciskās darbības rezultāts būtu zaudējumi, kas veidotu 39 421 euro.MK noteikumu Nr.806 11.2.5.apakšpunkts nosaka, ka ir atļauts samazināt dividendēs izmaksājamo peļņas daļu, ja daļa peļņas gūta, pārvērtējot kapitālsabiedrības ilgtermiņa ieguldījumus. Ievērojot iepriekš sniegto pamatojumu un saskaņā ar MK noteikumu Nr.806 11.2.5.apakšpunktu, Ekonomikas ministrija kā SAMC valsts kapitāla daļu turētāja ar šā gada 16.maija vēstuli Nr.732-7-3522 iesniedza Finanšu ministrijai un Pārresoru koordinācijas centram saskaņošanai priekšlikumu, ka SAMC nav jāmaksā valstij dividendes no 2016.gada peļņas, jo tā ir veidojusies kapitālsabiedrības ilgtermiņa ieguldījumu pārvērtēšanas rezultātā. Pārresoru koordinācijas centrs ar 2017.gada 5.jūnija atzinumu Nr.1.2.-5.1/34 atbalstīja Ekonomikas ministrijas priekšlikumu un saskaņoja bez iebildumiem. Finanšu ministrija 2017.gada 26.maija vēstulē Nr.A-EM-9/4406 norādīja, ka neiebilst pret šī jautājuma izskatīšanu Ministru kabinetā, vienlaikus norādot, ka ir jāsniedz informācija par šo līdzekļu izlietojumu. **Ievērojot iepriekš sniegto pamatojumu un saskaņā ar MK noteikumu Nr.806 11.2.5.apakšpunktu**, **lūdzam atļaut, ka SAMC nav jāmaksā dividendes no tīras peļņas par 2016.gadu, jo tā ir izveidojusies kapitālsabiedrības ilgtermiņa ieguldījumu pārvērtēšanas rezultātā.**Papildus jānorāda, ka dividenžu samazinājums nav kvalificējams kā komercdarbības atbalsts. SAMC pēc būtības nesniedz tādus komercpakalpojumus, kurus sniedz privātais sektors tirgus apstākļos, bet gan pilda tam ekskluzīvi deleģētos valsts pārvaldes uzdevumus, kas izriet no Standartizācijas likuma un likuma „Par atbilstības novērtēšanu”.SAMC 2016.gada darbību raksturojošie finanšu rādītāji:

|  |  |  |  |
| --- | --- | --- | --- |
| **Finanšu rādītāji** | **Plāns 2016.** | **Fakts 2016.** | **Novirze no plāna** |
| Neto apgrozījums, euro | 796445 | 801309 | 4864 |
| Peļņa, euro | 29864 | 31953 | 2089 |
| Peļņa pirms procentu maksājumiem un nodokļiem (EBIT), euro | 45890 | 49015 | 3125 |
| Peļņa pirms procentu maksājumiem,nodokļiem, nolietojuma un amortizācijas atskaitījumiem (EBITDA), euro | 97150 | 104500 | 7350 |
| Bilances kopsumma, euro | 650600 | 660344 | 9744 |
| Pašu kapitāls, euro | 301000 | 290768 | -10232 |
| Pašu kapitāla atdeve (ROE)% | 9,9 | 11,0 | 1,1 |
| Aktīvu atdeve (ROA)% | 4,6 | 4,8 | 0,2 |
| Kopējais likviditātes rādītājs | 1,5 | 1,5 | 0,0 |
| Saistības pret pašu kapitālu, % | 123,5 | 127,1 | 3,6 |
| Ieguldījumu pamatlīdzekļos un nemateriālo ieguldījumuplāna izpilde, % | 100,0 | 76,6 | -23,4 |
| Sadalītās dividendes, euro |  |
| Vidējā bruto atlīdzība, neieskaitot darba devēja veiktās valsts sociālās apdrošināšanas obligātās iemaksas) uz vienu nodarbināto gadā, euro  | 18333 |
| Neto apgrozījums uz vienu nodarbināto , euro | 24282 |
| Valsts budžeta tieši vai netieši saņemtais un izlietotais finansējums (dotācijas, maksa par pakalpojumiem un citi finanšu līdzekļi) sadalījumā pa finansējuma piešķīruma mērķiem, euro | 282083 | 297069 | 14986 |

Ņemot vērā visu iepriekš minēto un sniegto pamatojumu, lūdzam atbalstīt priekšlikumu, ka SAMC nav jāmaksā dividendes valstij no tīrās peļņas par 2016.gadu. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 162 478 303 | -27 160 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 162 478 303 | -27 160 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 162 478 303 | -27 160 |  0 |  0 |  0 |
| 3.1. valsts pamatbudžets | 162 478 303 | -27 160 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, SAMC.  |
| 2. | Projekta izpildes ietekme uz pārvaldes funkcijām un institucionālo struktūru.  | Nav attiecināms |
| 3. | Cita informācija | Nav  |

Anotācijas II, IV, V un VI sadaļa – projekts šīs jomas neskar.

### Ministru prezidenta biedrs,

### ekonomikas ministrs A. Ašeradens

Vīza:

Valsts sekretāra pienākumu izpildītāja,

administrācijas vadītāja I. Jaunzeme

Sviderska 67013162

Jana.Sviderska@em.gov.lv